text: Glatføre! Der er sket uheld
  14 januar 2015 kl. 06.39
  Det dårlige vejr med kraftige haglbyger og glat føre har ført til flere uheld. politiet i Syd- og Sønderjylland på vej til uheld i Sommersted, Vejen og Tønder.
  Tidligt i morges skred en bilist ud på den sønderjyske motorvej ved Stubbæk og kørte ind i midterrabatten.
  - Et af de typiske uheld i dag. Bilister mister simpelthen herredømmet over deres bil og skrider ud. Heldigvis er der ingen alvorlige uheld, siger vagtchef ved Syd- og Sønderjyllands Politi Ivan Gohr Jensen til TV SYD.
  De fleste uheld er solo-uheld. Dog ikke i Vejen, hvor to biler stødte sammen på Asbovej tidligt onsdag morgen.
  - Det er åbenbart meget glat i vejen-området, advarer vagtchefen.
  Der har også været uheld i Tjæreborg, Tønder og Sommersted.
  Flere færdselsuheld i kredsen her til morgen, meget glat flere steder, kør forsigtigt  #politidk
  Bramdrupdam ved Kolding: Uheld på Vejlevej tæt ved motorvejstilslutning 63. Kø begge retninger. Hjælp fremme.
  — P4 Trafik Syddanmark (@P4TrafikSyd) January14, 2015
  
  Vi gentager advarslen om glatte veje i hele kredsen. Vi er på vej til færdselsuheld i Vejen, Tønder og Sommersted. Vær opmærksom. #politidk
  — Sydjyllands Politi (@SjylPoliti) January14, 2015
  #E45 #Kolding-Flensborg: Uheld, tæt trafik, venstre spor spærret ml 71 #Aabenraa og 72 Aabenraa S.
  
  